Հիշեցնենք, որ վերլուծելով փակ և բաց համամասնական ցուցակներով կանանց ընտրվելու շանսերը` Վենետիկի փորձագետները նշել են , որ փակ ցուցակների պարագայում ամեն ինչ կախված է կուսակցություններից. «Եթե կուսակցություններն ընդգրկում են կանանց ցուցակի առաջնային դիրքերում, ապա կանանց ներկայացվածությունն ընտրված մարմնում դրա շնորհիվ էականորեն բարձրանում է: Եթե նրանք հրաժարվում են դա անելուց, ապա կա հավանականություն, որ կանայք կլինեն թերի ներկայացված խորհրդարանում»,- փաստում են փորձագետները: Ինչ վերաբերում է բաց կամ ազատ ցուցակներին, ապա, ըստ փորձագետների, ընտրողները պարտադիր չէ, որ ընտրեն երկու սեռի թեկնածուների, ընդհակառակը, բաց ցուցակները կարող են նպաստավոր լինել հայտնի թեկնածու տղամարդկանց համար. այսպիսով, դա ստեղծում է վտանգ, որ բաց ցուցակների ներդրումը կարող է հանգեցնել ավելի քիչ թվով կանանց ընտրության… Ըստ էության, այս փաստն,ընդունում են նաեւ ՀՀ Ընտրական օրենսգրքի նախագիծն ներկայացնելու ժամանակ ՀՀ կառավարության աշխատակազմի ղեկավար-նախարար Դավիթ Հարությունյանը՝ խոսելով այն մասին, որ 25/75 համամասնությունն ուժի մեջ է նաեւ տարածքային ցուցակների համար…